Iepirkuma komisijas sniegtās atbildes uz ieinteresētā piegādātāja
jautājumiem atklātā konkursā
[bookmark: _Hlk225516234]“Jakas (5.līmenis) KFT piegāde”
[bookmark: _Hlk225775657](identifikācijas Nr. VALIC 2026/017/BN-P-AK)

Jautājums Nr.1 par atklātā konkursa nolikuma prasībām:

Atsaucoties uz Iepirkuma nolikuma 5.2. punktu, kas paredz laboratorisko pārbaužu pārskatu iesniegšanu pamataudumam un palīgmateriāliem, un 5.3.1. punktu attiecībā uz iesniedzamajiem sākotnējiem paraugiem, lūdzam precizēt sekojošo.

Saskaņā ar 5.3.1. punktu piedāvājumu iesniegšanas posmā pieprasītie sākotnējie preces paraugi ir:
· Jaka (5. līmenis) KFT olīvzaļā krāsā, sieviešu, M SHO izmērs,   
· Jaka (5. līmenis) KFT tumši zilā krāsā, vīriešu, L REG izmērs,
· pamatmateriāls (pamataudums) brūnā krāsā 20 x 20 cm,
· pamatmateriāls (pamataudums) ar WoodLatPat apdruku 35 x 35 cm.

Tādējādi piedāvājumu iesniegšanas posmā netiek pieprasīts gatavas jakas paraugs WoodLatPat apdrukā, bet gan tikai neliels auduma paraugs.

Ņemot vērā, ka WoodLatPat apdrukas audums var būt jāizstrādā speciāli šai procedūrai, kamēr tas pats pamataudums jau var būt pieejams vienkrāsainos variantos, lūdzam precizēt, vai Pasūtītājs piedāvājumu iesniegšanas posmā akceptē laboratorisko pārbaužu pārskatus, kas izsniegti tam pašam pamataudumam/artikulam pieejamos vienkrāsainos variantos, ar nosacījumu, ka:
1. pamataudumam ir precīzi tāds pats šķiedru sastāvs, konstrukcija, membrāna/ funkcionālais slānis un apdare kā audumam, kas paredzēts WoodLatPat apdrukai;
2. pretendents iesniedz auduma ražotāja apliecinājumu, kas apstiprina vienkrāsainā auduma un WoodLatPat apdrukai paredzētā auduma tehnisko atbilstību;
3. pretendents iesniedz pieprasīto 35 x 35 cm WoodLatPat apdrukātā auduma paraugu saskaņā ar 5.3.1. punktu;
4. WoodLatPat apdrukātā auduma krāsas noturība un citas ar krāsu/apdruku saistītās īpašības var tikt apstiprinātas ar atsevišķiem testēšanas pārskatiem vēlākā iepirkuma procedūras posmā, ja Pasūtītājs to pieprasīs.

Tāpat lūdzam precizēt, vai jau piedāvājumu iesniegšanas posmā ir jāiesniedz pilnīgi laboratorisko pārbaužu pārskati atsevišķi par katru pamatauduma krāsu / variantu, ieskaitot olīvzaļu, tumši zilu, brūnu un WoodLatPat apdruku.
Šis skaidrojums ir būtisks, lai nodrošinātu, ka visi pretendenti tehnisko piedāvājumu un testēšanas dokumentāciju sagatavo vienoti un atbilstoši prasībām.

Atbilde:
Iepirkuma komisija informē, ka saskaņā ar tehniskās specifikācijas prasību “Izstrādājuma krāsa” pretendentiem jānodrošina jakas (5. līmenis) KFT ar WoodLatPat apdruku atbilstība maskēšanās raksta WoodLatPat krāsu koordinātām. Lai iepirkuma komisija pārliecinātos par minētās jakas krāsas/apdrukas atbilstību tehniskās specifikācijas prasībām, pretendentam saskaņā ar nolikuma 5.2. un 5.3.1. apakšpunktu un tehniskā piedāvājuma veidlapu kopā ar piedāvājumu ir jāiesniedz pamatmateriāla paraugs ar WoodLatPat apdruku 35 x 35 cm un jāpievieno laboratorijas izsniegts dokuments, kas apliecina iesniegtā parauga krāsas/apdrukas atbilstību tehniskās specifikācijas prasībām. Līdz ar to nav pieļaujama laboratorijas izsniegta dokumenta par WoodLatPat apdrukātā auduma krāsas noturību un citām ar krāsu/apdruku saistītām īpašībām vēlākā iepirkuma procedūras posmā. Iepirkuma komisija tāpat arī informē, ka piedāvājumu iesniegšanas posmā ir jāiesniedz laboratorijas izsniegti dokumenti 
· attiecībā uz pašu krāsu - tikai par WoodLatPat krāsas/apdrukas paraugu;
· attiecībā uz krāsas noturību - par visu krāsu, tajā skaitā WoodLatPat krāsas/apdrukas, olīvzaļās krāsas, tumši zilās krāsas un brūnās krāsas paraugiem.

Jautājums Nr.2 par atklātā konkursa nolikuma prasībām:

Atsaucoties uz Iepirkuma nolikuma 5.3.1. punktu, saskaņā ar kuru pretendentiem ir jāiesniedz 35 x 35 cm liels WoodLatPat apdrukāts pamatauduma paraugs 5. līmeņa KFT jakas ražošanai, lūdzam precizēt sekojošo:

Lai pretendenti varētu pareizi izstrādāt un iesniegt prasībām atbilstošu WoodLatPat apdrukātā auduma paraugu, lūdzam apstiprināt, vai Pasūtītājs nodrošinās oficiālo WoodLatPat kamuflāžas raksta dokumentāciju, kas ietver:
1. oficiālo digitālo raksta failu;
2. pareizo raksta mērogu;
3. pilnu raksta raporta (atkārtošanās klājuma) laukumu / raporta izmēru;
4. krāsu atsauces vai krāsu koordinātas, kas jāizmanto apdrukai;
5. tehniskās prasības attiecībā uz apdrukas metodi, raksta orientāciju, pielaidēm, krāsu novirzēm un akceptēšanas kritērijiem.

Papildus lūdzam precizēt, vai WoodLatPat apdrukātajam audumam ir jāatbilst kādām infrasarkanā / tuvā infrasarkanā starojuma (IR/NIR) prasībām, ieskaitot IR/NIR atstarošanas vērtības, spektrālās līknes, viļņu garuma diapazonus, testēšanas metodi un pieļaujamās pielaides.

Ja IR/NIR prasības ir attiecināmas, lūdzam norādīt, vai attiecīgie IR/NIR testēšanas pārskati ir jāiesniedz jau piedāvājumu iesniegšanas posmā par pieprasīto 35 x 35 cm WoodLatPat apdrukātā auduma paraugu, vai arī šādus pārskatus drīkstēs iesniegt vēlākā iepirkuma procedūras posmā, pēc tam, kad būs pieejama oficiālā raksta dokumentācija un apdrukas parametri.

Ja šāda kamuflāžas raksta dokumentācija un/vai IR/NIR prasības netiks nodrošinātas, lūdzam precizēt, kāds oficiāls atsauces dokuments, avots, fails vai akceptēšanas kritēriji pretendentiem jāizmanto, lai sagatavotu prasībām atbilstošu WoodLatPat apdrukātā auduma paraugu.

Šis skaidrojums ir nepieciešams, lai nodrošinātu vienlīdzīgu attieksmi pret visiem pretendentiem un izvairītos no atšķirīgas WoodLatPat kamuflāžas raksta, mēroga, raporta, krāsu un iespējamo IR/NIR veiktspējas prasību interpretācijas.

Atbilde:
Iepirkuma komisija informē, ka nepieciešamā informācija attiecībā uz WoodLatPat kamuflāžas rakstu, kas būs jāizmanto pamatmateriāla parauga ar WoodLatPat apdruku sagatavošanai, ir atrodama tehniskajā specifikācijā un tehniskajā piedāvājumā sadaļā “Izstrādājuma krāsa”. Iepirkuma komisija šobrīd precizē iespēju apskatīt WoodLatPat apdrukas paraugu pasūtītāja adresē Biksēres ielā 6, Rīgā un par to informēs iespējami ātrāk.

Tehniskajā specifikācijā nav izvirzīti īpaši nosacījumi attiecībā uz infrasarkanā/tuvā infrasarkanā starojuma (IR/NIR) prasību iekļaušanu pamatauduma ar WoodLatPat apdruku izgatavošanā, bet pretendents drīkst piedāvāt IR/NIR maskējošās īpašības šī pamatauduma izgatavošanā, ja auduma krāsojums to nodrošina, un tā netiks uzskatīta kā neatbilstība tehniskās specifikācijas prasībām.

Jautājums Nr.3 par atklātā konkursa nolikuma prasībām:
Lūdzam, ja tas ir iespējams, nodrošināt iespēju apskatīt Pasūtītāja rīcībā esošo paraugu. Pozitīvas atbildes gadījumā lūdzam paziņot par kontaktpersonu parauga apskates jomā, ar kuru var saskaņot datumu un laiku apskatei.

Atbilde:
Iepirkuma komisija informē, ka jaka (5.līmenis) KFT ir jauns produkts un tās rīcībā nav iepriekš izgatavots jakas (5.līmenis) KFT paraugs. Savukārt par iespēju apskatīt WoodLatPat apdrukas krāsas paraugu pasūtītāja adresē Biksēres ielā 6, Rīgā, komisija šobrīd precizē nepieciešamo informāciju un par to informēs iespējami ātrāk.


Iepirkuma komisijas sniegtās atbildes ir neatņemama atklāta konkursa “Jakas (5.līmenis) KFT piegāde”, identifikācijas Nr. VALIC 2026/017/BN-P-AK, sastāvdaļa un ir saistošas visiem pretendentiem.

